JohanHeinsen/ENO huggingface dataset:
Odense Adresse-Contoirs Efterretninger, 1837-01-03
Udlandet *). Cortes i Spanien have nu erklæret sig for Tokammersystemet. Finantsbudgettet for 1837 har en Deficit af 1100 Millioner Realer. Cortes have vægret sig ved at erklære Alaix for en Høiforræder. Ribero og Narvaer, vare indtrufne i Madrid, for at faae Ordres. Generalkapitain Seogne har taget sin Afsked og er bleven efterfulgt af General San Miguel, hvis Post i Arragonien Quiroga erholder. J Burgos er en Opstand bleven dæmpet, men det lader til, at Barcellona virkelig agter at løsrive sig fra Regjeringen i Madrid. - J Paris arbeider Man ivrigt paa Trontalen, og der tales om en forestaaende Ministerforandring.
Odense Adresse-Contoirs Efterretninger, 1837-01-03
Fædrelandet. Lovgivning. 16 Decbr. 1836. Rentekammer=Plakat, hvorefter der, til Dækning deels af den til Anskaffelse af Fourage for Landmilitair=Etaten i Danmark for Aaret fra 26 Octbr. 1836 til 26 Octbr. 1837 fornødne Udgivt og deels af Marschpenge for Landsoldaterne i Danmark for Aaret 1837 bliver under Eet at udrede 73 Rbs. Tegn, pr. Tønde uprivilegeret Ager= og Engs=Hartkorn og 2 Rbs. Tegn pr. Tønde uprivilegeret Skov= og Mølle=Skyld, saaledes at Beløbet opkræves i samme Terminer og efter samme indbyrdes Forhold for disse, som Landskatten. General=Postdirections=Plakat, hvorved fastsættes, at den nu gjeldende Vognmandstaxt for Danmark for Januar, Februar og Marts Maaneder 1837 i Almindelighed skal forhøies med 4 s. Sølv pr. Miil, og at den følgelig for Sjellands samt Lollands og Falsters Stifter for et Par Forspandsheste eller stemplet Postvogn med 2 Heste bliver 5 Mk. 8 s. Sølv pr. Miil, og for en mindre Vogn med 2 Heste eller enkelt Hest til Estafette eller Forspand 4 Mk. 8 s. Sølv pr. Miil, og for Fyen og Jylland respektive 5 Mk. 4 s. og 4 Mk. 4 s. Sølv pr. Miil, dog med Undtagelse af Ringkjøbing og Thisted Amter, hvor den forbliver uforandret, nemlig for de der benyttede mindre Vogne med 2 Heste eller enkelt Hest til Estafette eller Forspand 4 Mk. 8 s. Sølv pr. Mill.
Odense Adresse-Contoirs Efterretninger, 1837-01-03
Det er forhen meldt, Offentlige Foranstaltninger. hvorledes Kapitain C. H. Kraft, førende Skibet Mathilde af Rostok, paa Reisen fra Liverpool til Lybek den 4 Mai f. A. frelste 16 Mand, hvoriblandt 9 danske Matroser og 2 Børn, Da deels Aars-Oversigten har medtaget Pladsen, og deels Efterretningerne de to sidste Postdage kun have været ubetydelige, har Man ladet det blive ved en summarisk Meddelelse. Det Videværdigste skal imidlertid vorde indhentet i de følgende Nummere af Avisen. hvilke som Passagerer vare ombord paa den engelske Skonnert, Estril fra London, der paa Reisen til Hamborg var kommet i Brand, medens Styrmanden, der var en Broder til Kapitain Kraft, samt en af Matroserne druknede ved det ulykkelige Tilfælde, at Ankeret paa hiint Skib brændte løst fra Touget og faldt ned i Chalouppen, hvorved denne øieblikkelig sank, og de to andre Matroser, der havde reddet sig paa det brændende Skib, siden bleve optagne af Kapitain Lembke fra Rostok. Efterat denne Sag af Kancelliet har været Hs. Majestæt foredraget, har det behaget Allerhøistsamme, foruden at godtgjøre Kapitain Kraft, efter indgiven Regning, de Udgifter og Omkostninger, han i foranførste Anledning havde havt, tillige at forunde ham Medaillen i Sølv for ædel Daad at bæres paa sædvanlig Maade, samt at tilstaae den ved samme Leilighed forulykkede til Skibet. Mathildes Besætning hørende Styrmands og Matroses Efterladte en Understøttelse respektive af 50 og 25 Specier.
Odense Adresse-Contoirs Efterretninger, 1837-01-03
Fra Generalpostdirektionen er under 28 Decbr. sidstleden, kundgjort de sædvanlige Bestemmelser for Overførelsen af Penge og andre Sager med de kongelige Pakkeposter, naar Transporten med Jisbaade over det store Belt finder Sted. Heraf tager Helsingøers-Avisen Anledning til at beklage, at intet kjøbenhavnsk Blad nu som tilforn melder noget om Beltets Tilstand, som det dog kunde interessere Mange at erfare.
Odense Adresse-Contoirs Efterretninger, 1837-01-03
Under 9 Decbr. 1836 har Kongen, paa Generalpostdirektionens nedlagte Forestilling, udfærdiget en Resolution, ifølge hvilken Taxten for Pakkeposterne fra 1 Febr. 1837. bliver ikke ubetydeligen nedsat. En Reisende betaler derefter i Fragt for Milen i Danmark 20 Rbs. Sølv og i Hertugdømmerne 22 3/5 s. Sølvmynt, Drikkepenge til Postillonen paa hver Station 13 s. Sølvmynt, Jndskrivningsgebyhr i Danmark 12 s. Tegn og i Hertugdømmerne 13 s. Sølvmynt; for Transporten over Storebelt 51 s. Sølv. J Litsenbroderpenge paa Afgangs= og Ankomstedet betales i Kjøbenhavn 16, i Kolding, Odense og Aalborg 12, paa alle øvrige Stationer i Danmark 10 s. Tegn, i Altona, Hamborg og Lybek 26 s., paa alle øvrige Stationer i Hertugdømmerne 1s. Sølvmynt. Grundreglerne for Taxten for Varer og Pakker ere: for det første Pd. for de første 6 Miil pr. Miil 1 Rbs., over 6 til 12 Miil for det første Pd. 1 Rbs. mere, dog med 1/3 Afslag og for det større Miletal 1/2 Rbs. pr. Pd. mere, dog uden Afslag. For Bøger, trykte Sager og Musikalier er Taxten for 1 Pd. indtil 6 Miil 4 Rbs., for 2 Pd. 5 Rbs., for 3 Pd. 6 Rbs., for større Vægt pr. Pd. 1/2 Rbs., over 6 til 12 Miil respektive 5, 6, 7 og 1 Rbs.; over 18 til 24 Miil resp. 9, 10, 11 og 2 Rbs. o. s. fr.
Odense Adresse-Contoirs Efterretninger, 1837-01-03
Skibs-Efterretninger. Skonnerten Cecilia Margarethe, Skipper J. P. Hansen, af og fra Kjøbenhavn med Patentgjødning bestemt til Glocester, er den 15 Decbr. bleven overseilet i Nordsøen. Efterat adskillige Skibe havde forgiæves gjort Forsøg paa at frelse Mandskabet, og efterat een Mand af samme derved havde tilsat Livet, bleve de Øvrige Dagen efter bjergede af det engelske Fiskerfartøi Reliance, Skipper Lawrence Rogers, og indbragte til London.
Odense Adresse-Contoirs Efterretninger, 1837-01-03
Paa Bøtøe, Falsters Tolddistrikt, indstrandede den 23 Decbr. om Morgenen Galeasen Amalie, Skipper H. P. Hensing, af Libau, fra Riga med 787 Tdr. Hørfrøe bestemt Jor til Lybek. Lasten ventes bjerget, men Skibet, som neppe staaer 30 Favne fra Land, vil vanskeligen kunne komme af igjen.
Odense Adresse-Contoirs Efterretninger, 1837-01-03
Jfølge Brev af 14 Novbr. fra Skipper Hjorth, Skibet. Earl af Chester, bestemt til St. Croix, befandt han sig, efter bestandigen at have udstaaet svære Storme, paa 370 20 N. B. og 157 18 V. L. for Greenvich. Skibet var i god Stand, og alle ombord værende Passagerer befandt sig vel.
Odense Adresse-Contoirs Efterretninger, 1837-01-03
Dampskibene Countess of Lonsdale til London og William IV til Hull ere paa Grund af den megen Driviis, komne tilbage til Hamborg den 27 Decbr. Efter Lodser nes Udsigende strækker den sig til henimod Stade, saa at Søeskibene hverken kunne komme ind eller afgaae. Ogsaa paa Over=Elben har Driviis afbrudt Skibsfarten, hvorimod denne er ubehindret til og fra Harburg.
Odense Adresse-Contoirs Efterretninger, 1837-01-03
Videnskabelighed. Nogle Yttringer af Hr. Landvæsenskommissair G. Michelsen i hans Svar til Hr. Geneneralkrigskommissair Neergaard, om aldeles Mangel hos Os paa Leilighed til at erhverve sig Kundskaber i den veterinaire Deel af Landoekonomien, og Hvo aner ikke Grunden dertil ", har fremkaldet offentlig Paatale saavel i "Dagen" af Hr. Professor Viborg, som i den Berlingske Tidende" af Lector og anden Lærer ved den Kongelige Veterinairskole, Hr. C. C. With. Efter at have oplyst, at han i Sommeren 1833 og 34 har læst offentlig over Stutterievæsen og Hesteaul samt ligeledes i afvigte Sommer over Hestens Sundhedspleie, spørger Professoren, om M. skulde besidde saa megen overdreven Selvtillid, at troe sig at være den Eneste, der hos Os kan foredrage Heste, Qvæg- og Faareavl? Lektor With opfordrer Hr. Landvæsenskommissairen til, offentlig at udtale den af ham anede Grund, da han, saafremt derved skulde kastes mindste Skygge paa Lektoren, agter at drage M. nærmere til Ansvar. J Anledning af, at W. ikke har studeret Veterinairsaget udenlands, bemærker han i en Note: "At Udenlandsreiser ere særdeles nyttige, naar Den, som foretager samme, har et godt Fundament at bygge paa, ligger i Sagens Natur, hvorimod den Reisende ellers let vender hjem med forskruede Jdeer og ved en meget levende Phantaske sætter Reisen over Kundskaberne."
Odense Adresse-Contoirs Efterretninger, 1837-01-03
Tildragelser. Fredagen den 23 Decbr. bleve Ligene af de der paa Kysten den 15 s. M. forulykkede 7 Fiskere jordede paa Hundborg Kirkegaard i Thy. Det var en Sorgens Dag for disses Mødre og Børn, som stode paa Landet og vare Vidner til de Ulykkeliges Raab og Kjempen imod det frygtelige oprørte Hav, i meere end 2 Timer kjempede disse imod de vilde Brændinger, til deres Arm afkræftedes, de sank matte paa Havets Bund, og fandt deres Grav paa det Sted, hvor de saa ofte søgte og fandt Brødet til sig og Sine. Mere end 200 Mennesker havde forsamlet sig ved Havbredden, hvoriblandt de Ulykkeliges Koner og Børn, men intet syntes at kunne udrettes til deres Frelse; da ankom en Mand, som med flere Behjertede vovede sig i en Baad, og drog i Kamp imod det oprørte Hav, hvor det ved høieste Livsfare lykkedes dem at redde 3 af de Ulykkelige, hvoraf den Ene dog døde Dagen efter. De Vel Ole Jensen af Rønne, førende Jagten Hasle, fik paa sin sidste Reise fra Kjøbenhavn til Hjemstedet en Styrtesøe, over sig, hvorved Fartøiet kantrede, og Besætningen, Skipperen og en Mand, samt en af Passagererne, Hans Kure af Rønne, der vare paa Dækket, gik overbord. En anden Passageer, der befandt sig i Rummet, var heldig nok til baade at frelse Skipperen, der med det ene Been holdt sig ved Skandsklædningen, og den anden Mand af Besætningen, som laae svømmende paa Storskjødet, men Hans Kure kom ikke meere tilsyne. Skibet havde imidlertid reist sig og Reisen blev fortsat med Tabet af Trodser o. m.
Odense Adresse-Contoirs Efterretninger, 1837-01-03
Blandinger. En Beretning i Kbhposten om et Par Embedsbesættelser med en Hr. Treschow og en Hr. Hoppe, om hvilke siges, at de neppe ville vinde almindelig billigelse, har foranlediget nogle bemærkninger i "Dagen, underskrevet: "Een af Kand. jur. Harald Hoppes mange uadelige Venner." Kbhposten har herpaa igjen svaret, at det ikke er Hr. Hoppe, der er dadlet, men den Regjeringsforanstaltning, at han udenfor alle Former og uden at der aabnedes nogen Concurrence med andre, blev ansat som extraordinair Protokolsekretair ved Høiesteret. Senere har Forfatteren af hiin Artikel i Dagen nævnet sig at være Studiosus juris J. P. Friis.
Odense Adresse-Contoirs Efterretninger, 1837-01-03
Odense. Det nye Aar begyndte med smukt stille Veir og en taalelig Frost. Men allerede anden Dag tog den gamle Storm fat igjen med slig en Voldsomhed, at Tagstene nedstyrtede paa enkelte Steder. Det var derhos en stærk Toe. J Nat tiltog Stormen endnu i en stærkere Grad, og idag fryser det atter, ligesom og et lidet Lag Snee er faldet.
Odense Adresse-Contoirs Efterretninger, 1837-01-03
Nytaarsdag holdt Hs. Høiærværdighed Hr. Biskoppen i St. Knuds Kirke en herlig Prædiken, hvori Kirken forestilledes som en kjærlig Moder, der kommer sine Børn imøde med en for alle passende Gave. Denne bestaaer i fast Tillid til den himmelske Fader." Talen gjorde et saa dybt Jndtryk, at baade de, der hørte og de der ikke hørte den, længes efter at kunne fremdeles til virksom Frugt i Livet gjemme og bevare den herlige Gave. Udgiveren tillader sig derfor i eget og Manges Navn at bede den høiærværdige Forfatter at opfylde det almene Ønske, ved om muligt at skjænke Os Talen i Trykken.
Odense Adresse-Contoirs Efterretninger, 1837-01-03
Beltpassage fra den 28 Decbr. 1836 til 2 Januar 1837. Fra Fyen til Sielland. Stud. juris Rosenørn; Frøken C. Korben; Lieuten. J. Stel hoff, Kapit. Schulz; Baron Reetz Tott med Jæger; Hr. Factor P. Gudmundsen; Konsul H. S. Heinemann, Propriet. L. M. Hastrup, Kjøbmd. Kittelmann og C. P. Degener; Kand. phill. E. Schmidt: Exam. juris N. H. Nielsen; Kapit. Zart mann med underhavende Officerer og Matroser; Lieuten. Paludan; Student C. Christensen; Handelsreisende Stein. Fra Sielland til Fyen. Baron Anselm Rotschild; Kapit. W. F. Born; Fuldmægtig Lausen; Agent O. B. Suhr, Sekondlieuten. v. Buhl; Handelsbet. L. C. Bierfreund; Premierlieuten. A. Polder; Forvalter, Heide; Birkedommer Pasbjerg; Sekondlieuten. v. Dahl, Kjøbmand L. Petersen, Kand. phill. C. Schmidt; Chirurg J. A. C. Wilke; Kand. theol. A. Silverberg. Adlesler
Odense Adresse-Contoirs Efterretninger, 1837-01-03
AVERTISSEMENTS. Tildeels for at lykønske fraværende Slægt og Venner til det nye Aars Jndtrædelse, som ogsaa for at underrette dem om min Tilvær, Gud give at jeg kunde kalde det Velvær, er det, for at spare en kostbar Brevporto, at jeg vælger de offentlige Blade for at tilmelde dem, at det gaaer mig yderst slet og miserabelt, hvorom de ville overbevises, naar jeg meddeler dem, at jeg isteden for aarlig Jndtægt af 5120 Rbd. S. nu for 18 Maaneder, alle Forestillinger og Petitioner uagtet, ikke i 18 Maaneder har erholdt meere end 9000 Rbd. At en saadan Tingenes Tilstand, saavel i Betragtning af min Stilling i Staten, som ikke mindre til Kone og 6 Børn med Egen Underholdning, ikke allene er utilstrækkelig, men aldeles umulig, vil vist være indlysende for enhver Fordomsfrie, saameget meere som alle Ressoureer under saadanne Omstædigheder alt ere udtømte. Der bliver for Oldingen nær 80 Aar ingen anden Udsigt, end en eneste daarlig og elendig Ret!
Odense Adresse-Contoirs Efterretninger, 1837-01-03
Jeg tillader mig, i Analogie af det Forestaaende, at bringe i Erindring Digteren Wessels Ord i Kjerlighed uden Strømper: Skjebnen bød mig først Johan, Siden gav mig Mads til Mand. Naar Dig nogen Karper byder, Og Du faaer kuns tørre Jyder, Blier Du noget flau derved &c. &c. Men da disse tørre Jyder maatte, for at glide, maaskee nødvendig smørres paa begge Sider, saa bliver Spørgsmaalet, hvor skal man tage Smørrelsen fra i disse Smør arme Tider, Odense d. 1 Jan. 1857. J. Benzon Senior, Søndagen den 8 Januar og Atenen Kl. 7 bliver Assemblee i Odense ældste Klub.
Odense Adresse-Contoirs Efterretninger, 1837-01-03
Baldirektionen.
Odense Adresse-Contoirs Efterretninger, 1837-01-03
Breve til Præsten Arctander i Klinte bedes adresserede: ppr. Bogense.
Odense Adresse-Contoirs Efterretninger, 1837-01-03
En duelig Meierske, som har forestaaet et betydeligt Meierie her i Fyen, ønsker sig en Kondition paa en Herregaard til 1 Mai 1857. Billet, mærket "Meierske, bedes aflagt paa Adressekontoiret. Klokkespil og Vielder, særdeles gode i Klang og af forskjellige Størrelser, faaes til meget billige Priser paa Vestergade No. 234 hos J. B. Lorentzen, Gjørtlermester.
Odense Adresse-Contoirs Efterretninger, 1837-01-03
14 Dages Taffeluhre i ægte forgyldt Bronce, med eller uden Musik, ere nyligen arriverede direkte fra Paris, (paa 2 forestilles Napoleon til Hest); ligeledes haves simplere Taffeluhre, fine Guld-og Sølv=Lommeuhre, samt simplere Lommeuhre hos A. Jessen, Uhrmager i Odense. boende paa Torvet Nr. 583 første Sal.
Odense Adresse-Contoirs Efterretninger, 1837-01-03
Af Faaborg Kjøbstads Overformynderies Midler kan strax erholdes til Laans, imod anordningsmæssig Sikkerhed, 120 Rbdlr. Sølv og 2605 Rbdlr. 2 Mk. 9 2 s. S. og T. Faaborg Kjøbstads Overformynderie den 23 Decbr. 1836. C. J. Petersen. C. H. Sander.
Odense Adresse-Contoirs Efterretninger, 1837-01-03
Hos Skipper J. C. Anderskou uden Nørreport er en beqvem Leilighed ledig for en honet Familie til førstkommende Paaske Flyttetid.
Odense Adresse-Contoirs Efterretninger, 1837-01-03
Huset No. 348 uden for Vesterport, fordeelagtigt beliggende for en Spekhøker eller Værtshuusholder, kan paa billige Konditioner strax faaes tilkjøbs, naar man henvender sig til Beboeren. Niels L. Høybye.
Odense Adresse-Contoirs Efterretninger, 1837-01-03
Tirsdagen den 10 Januar næstkommende, Formiddag Kl. 10, bliver i Sønderskoven, under Hellerup Gods, ved Auction bortsolgt endeel paa Roden staaende Bøge. Bjerge Aasum Herreders Kontoir den 2 Janaur 1837. Lüttichau.
Odense Adresse-Contoirs Efterretninger, 1837-01-04
66 Aargang. Stifts Fyens privilegerede. Kongelig ene sant Avertissementstidende. Adresse- og politiske Avis, overalt i de danske Stater. Forsendes med Brevposten, af Søren Hempel, Kancellieraad.
Odense Adresse-Contoirs Efterretninger, 1837-01-04
Redigeres, trykkes og udgives i Odense 4 Januar 1837. Onsdagen. Jndhold. Almindelig Politik (Ruslands Kabinet. Frankerig (De Skyldige i Strassburger=Attentatet). Udenlandske
Odense Adresse-Contoirs Efterretninger, 1837-01-04
Blandinger. - Fædrelandet. Offentlige Foranstaltninger. Handels=Efterretning. Videnskabelighed. Blandinger. Svendborg.
Odense Adresse-Contoirs Efterretninger, 1837-01-04
Almindelig Politik.
Odense Adresse-Contoirs Efterretninger, 1837-01-04
Oppositionen i Engelland ruster sig stærkt til de forestaaende Parlamentsforhandlinger og vil iblandt andet fremkomme med nye Klager over, at Regjeringen ikke eftertrykkeligt nok har taget sig af Fristaden Krakau, men derimod tilladt dens militaire Okkupation af Østerrig, Preussen og Rusland. Den offentlige Mening antager nemlig at denne Stats Gebeets= og Souverainetets=Høihed ved de tre Magters Jndblanding i dens indre Anliggende aabenbart er bleven krænket, da Wienerkongresakten for bestandig har erklæret Krakau for en fri, uafhængig og aldeles neutral Stat, hvis politiske Existentses Bevarelse er betroet ikke blot til de tre Magters Beskyttelse, men tillige er garanteret af alle otte Kongresmagter. J denne kontraktmæssige Egenskab er Engelland for den civiliserede Verden forpligtet til at protestere mod en ringere Stats Undertrykkelse af en udvortes Overmagt. - Det er en almindelig Anskuelse at inddeele de europæiske Stater i to afsondrede, hinanden modstridende Leire, der med Utaalmodighed vente paa en Tilintetgjørelseskamp. Som Repræsentant for det undskrænkede og illiberale Herredømme nævnes ofte Rusland, og dog har dette Lands Politik havt sine liberale Perioder, dengang da det lod sit Opraab mod Napoleon lyde i Tydskland, da det indskrænkede Bourbonnernes Absolutisme ved et Charte og da russisk Blod udgjødes for Grækenlands Frihed. Den polske Revolution har adskilt Rusland fra Frankerig og Engelland, og nu raabes der paa dets Erobre lyst, og dog skrive samtlige dets Erobringer sig fra en Tid, da Jngen ansaae Vaabenlykken og en klog Afbenyttelse af Seiervindinger for en Krænkelse af Folkeretten. Heller ikke har Ruslands Erobringer nogensinde truet eller skadet Ligevægtsystemet; Fredsslutningerne i Jasse, Bucharest og Adrianopel vise noksom, at Peter den Stores Politik, at tilintetgjøre det tyrkiske Rige, nu er opgivet. Silistriashurtige Rømning (hvormed fulgte en Foræring af 100 russiske Kanoner) samt Konstantinopels forestaaende befæstning under Kapitain Stevens Opsigt, vidner ligeledes om den russiske Politiks fredelige Sindelag. - De østerrigske Tropper i Jtalien forstærkes, allene fra Ollmitz er afgaaet 8 Batterier og 600 Heste til Lombardiet.
Odense Adresse-Contoirs Efterretninger, 1837-01-04
Frankerig. Nærmere Oplysninger og Strassburger=Komplottet afgive det Resultat, at Oberst Vandrey egentlig er den meest Skyldige, da det var ham, der først, med dragen Kaarde i sin Haand, holdt oprørske Taler til Soldaterne i Kasernen. Flere Breve ere blevne fremlagte, iblandt andet et til Vaudrey fra Ludvig Bonaparte, under Navnet Louise Wernert, hvori denne beder ham om at opgive hende sin Adresse, da hun vil forrespondere med ham om sit Giftermaal; et andet Brev fra Obersten til Enken Gordon, blev af Skaansel ikke oplæst i Retten. - Enken Gordon benyttedes af Ludvig Bonaparte til at vinde Obersteen; skjøndt 52 Aar. gammel, lykkelig gift og Fader til flere Børn, blev Obersten dog et Offer for sine Lidenskaber og for sin Forfængelighed. Eleonore Gordon, henrivende af Skabning, elskværdig i Omgang, virksom, intrigant, af tvivlsomme Sæder, og uden Penge, blev alt i Juli i Baden bekjendt med Bonaparte, og foretog flere Lysttoure med ham. Senere gik hun til Paris, hvorfra hun korresponderede med Persigny.
Odense Adresse-Contoirs Efterretninger, 1837-01-04
Ved Sammensværgelsens Udbrud var Lieutenant Laity, 27 Aar gammel, ligesaa virksom som Obersten og uddeelte Penge og store Løfter blandt Soldaterne. Parquin, Estadronschef i Municipalgarden i Paris, 49 Aar, gik i Generalsuniform ved Siden af Prindsen og bar en Tidlang den keiserlige Ørn, hvis Syn var beregnet paa at gjøre stor Virkning paa Soldaterne. Guerelles, afskediget Lieutenant, 59 Aar gammel, havde alt i 3 Maaneder vidst noget om Komplottet. Gricourt, Legitimist, 23 Aar gammel, indviklet i de fleste af den senere Tids Sammensværgelser, er af en rig Familie og nøie forbundet med Huset Beauharnais. Frederik v. Brue, ligeledes Legitimist, afskediget Eskadronschef, 38 Aar gammel, har tidligere været ansat ved Carl Xs Hof og senere været paa idelige Reiser, bestandig forsynet med falske Passer; det var hos ham Manfandt et Brev til General Excelmans, hvori Generalen opmuntre til at deeltage i Sammensværgelsen. Vicomte de Persigny er flygtet.
Odense Adresse-Contoirs Efterretninger, 1837-01-04
Ved Expeditionen til Constantineh har den franske Karakteer flere Gange viist sig fra sin fordeelagtigste Side, saaledes modstod det andet lette Jnfanterierregiment under Changarnier 6000 Arabere. Hertugen af Caraman seirede sin 75de Fødselsdag under Constantinehs Mure, satte to Saarede paa sin Hest og førte denne selv ved Haanden til Leiren i Guelma. J Algier herskede den største Forbittrelse paa Jussuf Bey, der ved sine Pralerier om sin Jndflydelse i Constantine nærmest har foranlediget se hele Toget. Friske Tropper skulle ufortøvet afgaae fra Frankerig til Afrika; men et nyt Tog vil først skee til næste Mai. J Paris har den nyeste officielle Angivelse vakt megen Glæde, da Tabet efter denne ikke er saa betydeligt, som Man ifølge Telegrapherne og Marskallens Bulletin havde troet det. Efter denne skal Tabet af de Døde og Savnede beløbe sig til 10 Officerer og 443 Soldater, og af de Saarede til 16 Officerer og 288 Soldater. Ved store Armeer kan efter et Feltslag, formedelst de forskjellige Korpsers Adskillelse hver til sin Side, Tabet vel hemmeligholdes; her ved denne forholdsmæssig lille Hær er det næsten en Umulighed at lægge Dølgsmaal paa det. Efter denne Angivelse bliver altsaa Tilbagetoget fra Constantineh meere at betragte som en moralsk og politisk Admyggelse, end som et betydeligt militairt Uheld. Man paastaaer, at Marskal Clauzel har aftalt med Ministeriet, at han for Kamrene vil paatage sig al Ansvarligheden for Toget, imod at han da beholder sit Embede. Et enkelt Blad forsikkrer feillagtigen, at han alt er indtruffet til Toulon og at General Damremont i hans Fraværelse har overtaget Kommanden.
Odense Adresse-Contoirs Efterretninger, 1837-01-04
Udenlandske Blandinger. Tydskland. Den 4 Decbr. vare to Vagtmestere fra Breslau, efter et fuldbragt Tjenesteanliggende, paa Tilbageveien fra Parchewitz til Steinau i et meget stormfuldt Regnveir. Medens de rede paa Landeveien, syntes der i sydvestlig Retning at udvikle sig et Uveir, og der opstod under vedholdende Lyn, men uden nogen hørlig Torden, efterhaanden en mørk Skye, som, uden at forlade den vestlige Horizont, trak imod Østen og formørkede Veien saaledes, at Rytterne maatte ride med overordentlig Vaersomhed. Efter to Minutters Forløb reiste der sig en Orkan, ledsaget med Hagel, og de Ridende saae til deres Forbauselse, at de og deres Ridetøi ligesom vare overstænkede med matte Flammer i allehaande Skikkelser. J Særdeleshed viste disse Flammer sig paa de spidsere Gjenstande, som paa Hestenes Øren, Fligene af Rytternes Kapper og Træernes Grene. Først efterat have redet en Strækning af henved 400 Skridt, kom de ud af den elektriske Luftkreds og naaede Steinau, Kl. 11. Paa den derværende evangeliske Taarnbedækning bemærkede de ogsaa rigtignok kun i nogle Minutter, lignende Flammer. Dette sælsomme Phænomen endte med et stærkt Tordenbrag, Mørket forsvandt efterhaanden, og om end Stormen ikke lagde sig aldeles den Nat, saaes dog afvexlende Stjerneskjæret paa Himmelen.
Odense Adresse-Contoirs Efterretninger, 1837-01-04
J Hannover har Kongen udgivet en Huusret for det kongelige Huus.
Odense Adresse-Contoirs Efterretninger, 1837-01-04
Fædrelandet. Offentlige Foranstaltninger. Hr. E. J. Villet i Amsterdam er allernaadigst udnævnt til Kongelig dansk Konsul sammesteds, med Karakteer af Generalkonsul og i denne Egenskab anerkjendt af den Kongelig Nederlandske Regjering.